Document ID: 32007R0973

РЕГЛАМЕНТ (ЕО) № 973/2007 НА КОМИСИЯТА
от 20 август 2007 година
за изменение на някои регламенти на ЕО относно специфични статистически области, прилагащи статистическата класификация на икономическите дейности NACE Revision 2
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои регламенти на ЕО относно специфични статистически области (1), и по-специално член 6, параграф 1, буква б) от него,
като има предвид, че:
(1)
Установяването на актуализирана класификационна система е най-важното от текущите усилия на Комисията да модернизира производството на статистика на Общността, за да отрази вярно икономическата действителност и да вземе предвид технологичното развитие и структурните промени в икономиката.
(2)
Регламент (ЕО) № 1893/2006 установява за тази цел преразгледана статистическа класификация на икономическите дейности, наречена NACE Revision 2 (наричана по-долу „NACE Rev. 2“).
(3)
По силата на член 6 от Регламент (ЕО) № 1893/2006 от Комисията се изисква да предприеме необходимите изпълнителни мерки за прилагане на настоящия регламент във връзка с употребата на NACE Rev. 2 в разнообразни статистически области.
(4)
Установяването на преразгледана статистическа класификация на икономически дейности налага промяната на определени позовавания на NACE Rev. 1 или NACE Rev. 1.1, както и изменението на редица подходящи инструменти. Следователно е целесъобразно да се изменят следните инструменти: Регламент (ЕО) № 1726/1999 на Комисията от 27 юли 1999 г. за прилагане на Регламент (ЕО) № 530/1999 на Съвета относно структурна статистика за определянето и предаването на информация за разходите за труд (2); Регламент (ЕО) № 1916/2000 на Комисията от 8 септември 2000 г. за прилагане на Регламент (ЕО) № 530/1999 на Съвета относно структурна статистика за заплатите и разходите за труд по отношение определянето и предаването на информация за разходите за труд (3); Регламент (ЕО) № 2163/2001 на Комисията от 7 ноември 2001 г. относно техническите условия за предаването на статистически данни за автомобилни превози на товари (4); Регламент (ЕО) № 1216/2003 на Комисията от 7 юли 2003 г. за прилагането на Регламент (ЕО) № 450/2003 на Европейския парламент и на Съвета относно индекса на разходите за труд (5); Регламент (ЕО) № 1983/2003 на Комисията от 7 ноември 2003 г. за прилагане на Регламент (ЕО) № 1177/2003 на Европейския парламент и на Съвета относно статистическите данни на Общността за доходите и условията на живот (EU-SILC) във връзка със списъка на целевите главни променливи (6); Регламент (ЕО) № 753/2004 на Комисията от 22 април 2004 г. за изпълнение на Решение № 1608/2003/ЕО на Европейския парламент и на Съвета относно статистически данни в научно-технологичната област (7); Регламент (ЕО) № 912/2004 на Комисията от 29 април 2004 г. за прилагане на Регламент (ЕИО) № 3924/91 на Съвета за установяване на статистическо изследване на промишлената продукция на Общността (8); Регламент (ЕО) № 1450/2004 на Комисията от 13 август 2004 г. за прилагане на Решение № 1608/2003/ЕО на Европейския парламент и на Съвета относно създаването и развитието на статистически данни на Общността в научно-технологичната област (9); Регламент (ЕО) № 430/2005 на Комисията от 15 март 2005 г. за прилагане на Регламент (ЕО) № 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2006 г. нататък и на използването на подизвадка за събиране на данни по структурните променливи (10); Регламент (ЕО) № 782/2005 на Комисията от 24 май 2005 г. за определяне на формата за предаване на резултати от статистиката за отпадъците (11).
(5)
Предвидените в настоящия регламент мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (12),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1726/1999 се изменя, както следва:
1)
След член 2 се добавя член 2а:
„Член 2а
Преходни мерки за прилагане на NACE Rev. 2
Държавите-членки предават на Комисията (Евростат) резултати от изследването на разходите за труд, отнасящи се за календарната 2008 г. едновременно съгласно NACE Rev. 2 и NACE Rev. 1.1, където по-късното е задължително единствено за таблица А и единствено на ниво секция NACE Rev. 1.1.“
2)
Приложения II и III се изменят в съответствие с приложение I към настоящия регламент.
Член 2
Приложения I и II към Регламент (ЕО) № 1916/2000 се изменя в съответствие с приложение II към настоящия регламент.
Член 3
В Регламент (ЕО) № 2163/2001 терминът „NACE Revision 1“ се заменя с „NACE Rev. 2“ в приложението.
Член 4
Регламент (ЕО) № 1216/2003 се изменя, както следва:
1)
„NACE Rev. 1“ се заменя с „NACE Rev. 2“ навсякъде в текста и в приложенията.
2)
„Раздели L, M, N и O“ се заменят с „раздели от O до S“ в член 4 и в приложение IV.
3)
„Раздели от C до K“ се заменят с „раздели от B до N“ в приложение IV.
Член 5
В Регламент (ЕО) № 1983/2003 „NACE Rev. 1.1“ се заменя с „NACE Rev. 2“ и „Rev. 1.1“ се заменя с „Rev. 2“ в бележка под линия 22 от приложението.
Член 6
Приложението към Регламент (ЕО) № 753/2004 се изменя в съответствие с приложение III към настоящия регламент.
Член 7
Регламент (ЕО) № 912/2004 се изменя, както следва:
1)
Член 1 се заменя със следния текст:
„Член 1
Полето на приложение на проучването, определено в член 1 от Регламент (ЕИО) № 3924/91, се идентифицира чрез позоваване на изследването на населението и единицата на наблюдение.
Изследването на населението по време на референтния период включва предприятия, чиято основна или една от вторичните ѝ дейности е изброена в раздел B или C от класификацията на икономическите дейности в Европейската общност (NACE Rev. 2), установена в Регламент (ЕО) № 1893/2006 на Европейския парламент и на Съвета (13).
Единицата за наблюдение е предприятието, така както е определено в Регламент (ЕИО) № 696/93 на Съвета относно отчетните статистически единици и анализ на производствената система на Общността. Държавите-членки могат да използват друга статистическа единица като единица за наблюдение за събирането на данните, при условие че предават на Евростат данните за предприятията.
2)
Член 3 се заменя със следния текст:
„Член 3
Задължението, което имат държавите-членки за приемане на методи на изследване, предназначени да улеснят събирането на данни от единици на наблюдение, представляващи най-малко 90 % от националното производство по клас на NACE, посочен в член 3, параграф 2 от Регламент (ЕИО) № 3924/91, следва да се прилага, както следва: държавите-членки приемат методи на изследване, позволяващи събирането на данни, представляващи най-малко 90 % от националното производство за всеки NACE Rev. 2 клас на раздели B и C.“
Член 8
Приложението към Регламент (ЕО) № 1450/2004 се изменя в съответствие с приложение IV към настоящия регламент.
Член 9
В Регламент (ЕО) № 430/2005 „NACE Rev. 1.1“ се заменя с „NACE Rev. 2“ навсякъде в приложение II.
Член 10
Приложението към Регламент (ЕО) № 782/2005 се изменя в съответствие с приложение V към настоящия регламент.
Член 11
Влизане в сила
Настоящият регламент влиза в сила на двадесетия ден след публикуването му в Официален вестник на Европейските общности.
Той се прилага от 1 януари 2008 г., с изключение на член 4, който се прилага от 1 януари 2009 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 20 август 2007 година.

Labels: 19